2005R1183 — SK — 23.12.2010 — 007.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE RADY (ES) č. 1183/2005

z 18. júla 2005,

ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike







RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60, 301 a 308, so zreteľom na spoločnú pozíciu 2005/440/SZBP z 13. júna 2005 o reštriktívnych opatreniach proti Konžskej demokratickej republike ( 1 ), so zreteľom na návrh Komisie, so zreteľom na stanovisko Európskeho parlamentu ( 2 ), keďže: (1) Z dôvodu pokračujúceho nedovoleného pohybu zbraní v Konžskej demokratickej republike a do nej prijala Bezpečnostná Rada OSN v súlade s kapitolou VII Charty Organizácie Spojených národov rezolúciu 1596 (2005) z 18. apríla 2005, ktorá okrem iného ustanovuje finančné reštriktívne opatrenia proti osobám, ktoré označil príslušný sankčný výbor Organizácie Spojených národov za osoby porušujúce zbrojné embargo uvalené na Konžskú demokratickú republiku rezolúciami Bezpečnostnej rady OSN 1493 (2003) a 1596 (2005). (2) Spoločná pozícia 2005/440/SZBP okrem iného ustanovuje uplatňovanie finančných reštriktívnych opatrení proti osobám, ktoré označil príslušný sankčný výbor Organizácie Spojených národov. Tieto opatrenia patria do rozsahu pôsobnosti zmluvy. S cieľom zabrániť narušeniu hospodárskej súťaže sú preto na ich vykonanie, pokiaľ ide o Spoločenstvo, potrebné opatrenia Spoločenstva. Na účely tohto nariadenia by sa malo za územie Spoločenstva považovať územie členských štátov, na ktoré sa vzťahuje zmluva podľa podmienok, ktoré sú v nej stanovené. (3) Z dôvodu účelnosti by mala dostať Komisia dostať splnomocnenie zmeniť a doplniť prílohy k tomuto nariadeniu. (4) S cieľom zabezpečiť účinnosť opatrení stanovených v tomto nariadení by toto nariadenie malo nadobudnúť účinnosť dňom jeho uverejnenia. (5) Zmluva v článkoch 60 a 301 splnomocňuje Radu prijímať za určitých podmienok opatrenia s cieľom prerušiť alebo obmedziť platby alebo pohyb kapitálu a hospodárske vzťahy vo vzťahu k tretím krajinám. Opatrenia ustanovené v tomto nariadení zamerané aj na jednotlivcov, ktorí nie sú priamo spojení s vládou tretej krajiny, sú potrebné na dosiahnutie tohto cieľa Spoločenstva a článok 308 zmluvy splnomocňuje Radu, aby také opatrenia prijala v prípade, že zmluva neustanovuje žiadne iné osobitné právomoci, keďže: PRIJALA TOTO NARIADENIE:







Článok 1

Na účely tohto nariadenia platia tieto vymedzenia pojmov:

1. „sankčný výbor“ je výbor Bezpečnostnej rady Organizácie Spojených národov, ktorý bol vytvorený podľa odseku 8 rezolúcie Bezpečnostnej rady OSN č. 1533 (2004);

2. „finančné prostriedky“ sú finančné aktíva a výhody každého druhu, ale najmä tieto: a) hotovosť, šeky, peňažné pohľadávky, zmenky, peňažné poukážky a iné platobné prostriedky; b) vklady vo finančných inštitúciách alebo iných subjektoch, zostatky na účtoch, dlhy a dlhové záväzky; c) verejne a súkromne obchodované cenné papiere a dlhové nástroje vrátane akcií a podielov, certifikátov cenných papierov, dlhopisov, vlastných zmeniek, záruk, dlžobných úpisov a zmlúv o finančných derivátoch; d) úroky, dividendy alebo iné príjmy z aktív, alebo hodnota akumulovaná alebo vytváraná aktívami; e) úver, právo na započítanie pohľadávky, záruky, záruky za splnenie zmluvy, alebo iné finančné záväzky; f) akreditívy, konosamenty, kúpne zmluvy; g) dokumenty potvrdzujúce podiel vo fondoch alebo na finančných zdrojoch; h) akékoľvek iné nástroje financovania vývozu;

3. „zmrazenie finančných prostriedkov“ je zabránenie každému pohybu, prevodu, zmene, použitiu, prístupu k finančným prostriedkom alebo zaobchádzaniu s nimi akýmkoľvek spôsobom, ktorý by viedol k zmene ich objemu, sumy, umiestnenia, vlastníctva, držby, povahy, určenia alebo k inej zmene, ktorá by umožnila použitie týchto prostriedkov vrátane správy portfólia;

4. „hospodárske zdroje“ sú aktíva každého druhu, hmotné aj nehmotné, hnuteľné aj nehnuteľné, ktoré nie sú finančnými prostriedkami, ale možno ich použiť na získanie finančných prostriedkov, tovaru alebo služieb;

5. „zmrazenie hospodárskych zdrojov“ je zabránenie ich použitiu na získanie finančných prostriedkov, tovaru alebo služieb akýmkoľvek spôsobom, ale najmä ich predajom, prenájmom alebo zaťažením hypotékou.

Článok 2

1. Všetky finančné prostriedky a hospodárske zdroje, ktoré patria fyzickým alebo právnickým osobám, subjektom alebo orgánom uvedeným v prílohe I, alebo ktoré takéto osoby, subjekty alebo orgány vlastnia, sa zmrazia.

2. Fyzickým alebo právnickým osobám, subjektom alebo orgánom uvedeným v prílohe I alebo v ich prospech sa priamo alebo nepriamo nesprístupnia žiadne finančné prostriedky ani hospodárske zdroje.

3. Vedomá a úmyselná účasť na činnostiach, ktorých cieľom alebo dôsledkom je priame alebo nepriame obchádzanie opatrení uvedených v odsekoch 1 a 2, sa zakazuje.

Článok 3

1. Odchylne od článku 2, príslušné orgány členských štátov uvedené v prílohe II môžu povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých zmrazených finančných prostriedkov alebo hospodárskych zdrojov za takých podmienok, ktoré považujú za vhodné, potom, ako určili, že dané finančné prostriedky alebo hospodárske zdroje sú:

a) potrebné na úhradu základných výdavkov vrátane platieb za potraviny, nájomné alebo hypotéky, za lieky a lekársku starostlivosť, platieb daní, poistného a poplatkov za verejné služby;

b) určené výlučne na zaplatenie primeraných odmien za odbornú prácu a na úhradu výdavkov spojených s poskytnutím právnych služieb;

c) určené výlučne na zaplatenie poplatkov alebo úhradu nákladov za služby spojené s bežným vedením alebo správou zmrazených finančných prostriedkov alebo hospodárskych zdrojov.

2. Odchylne od článku 2, príslušné orgány členských štátov uvedené v prílohe II môžu povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých zmrazených finančných prostriedkov alebo hospodárskych zdrojov potom, ako určili, že príslušné finančné prostriedky alebo hospodárske zdroje sú potrebné na úhradu mimoriadnych výdavkov, pod podmienkou, že tento členský štát toto zistenie oznámil sankčnému výboru a že tento výbor toto zistenie schválil.

Článok 4

Odchylne od článku 2, príslušné orgány členských štátov uvedené v prílohe II môžu povoliť uvoľnenie určitých zmrazených finančných prostriedkov alebo hospodárskych zdrojov, ak sú splnené tieto podmienky:

a) tieto finančné prostriedky alebo hospodárske zdroje sú predmetom súdneho, správneho alebo arbitrážneho zádržného práva vytvoreného pred 18. aprílom 2005 alebo súdneho, správneho alebo arbitrážneho rozhodnutia vydaného pred týmto dátumom;

b) tieto finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto zádržným právom alebo uznaných za oprávnené takýmto rozhodnutím v medziach stanovených platnými zákonmi a inými právnymi predpismi, ktorými sa riadia práva osôb, ktoré majú takéto pohľadávky;

c) zádržné právo alebo rozhodnutie nie je v prospech osoby, subjektu alebo orgánu, ktoré sú uvedené v prílohe I;

d) uznanie zádržného práva alebo rozhodnutia nie je v rozpore s verejným poriadkom v dotknutom členskom štáte;

e) členský štát oznámil existenciu zádržného práva alebo rozhodnutia sankčnému výboru.

Článok 5

1. Článok 2 ods. 2 sa nevzťahuje na prípady, keď sa v prospech zmrazených účtov pripisujú:

a) úroky alebo iné výnosy z týchto účtov; alebo

b) platby splatné podľa zmlúv, dohôd alebo záväzkov, ktoré sa uzavreli alebo vznikli pred dátumom, keď sa na tieto účty začalo vzťahovať toto nariadenie,

pod podmienkou, že každý takýto úrok, iné výnosy a platby sa zmrazia podľa článku 2 ods. 1.

2. Článok 2 ods. 2 nebráni úverovaniu zmrazených účtov finančnými alebo úverovými inštitúciami, ktoré prijmú finančné prostriedky prevedené tretími stranami na účet osoby, subjektu alebo orgánu uvedených v prílohe I pod podmienkou, že každé takéto pripísanie na účet sa tiež zmrazí. Finančné alebo úverové inštitúcie o takýchto transakciách bezodkladne informujú príslušné orgány.

Článok 6

1. Bez toho, aby boli dotknuté uplatniteľné pravidlá týkajúce sa podávania správ, utajenia a zachovania tajomstva a ustanovenia článku 284 zmluvy, fyzické a právnické osoby, subjekty a orgány:

a) okamžite poskytnú každú informáciu, ktorá by uľahčila súlad s týmto nariadením, ako napr. účty a sumy zmrazené podľa článku 4, príslušným orgánom členských štátov uvedeným v prílohe II, v ktorých majú sídlo alebo sú umiestnené, a odovzdajú tieto informácie Komisii buď priamo, alebo prostredníctvom týchto príslušných orgánov;

b) spolupracujú s príslušnými orgánmi uvedenými v prílohe II pri každom overovaní týchto informácií.

2. Akékoľvek dodatočné informácie prijaté priamo Komisiou sa sprístupnia príslušným orgánom dotknutých členských štátov.

3. Každá informácia poskytnutá alebo prijatá v súlade s odsekmi 1 a 2 sa použije len na účely, na ktoré bola poskytnutá alebo prijatá.

Článok 7

Zmrazenie finančných prostriedkov a hospodárskych zdrojov alebo odmietnutie sprístupnenia finančných prostriedkov alebo hospodárskych zdrojov vykonané v dobrej viere na základe toho, že také konanie je v súlade s týmto nariadením, nespôsobí záväzok žiadneho druhu pre fyzickú alebo právnickú osobu, subjekt alebo orgán, ktorý ho zaviedol, ani pre jeho riaditeľov alebo zamestnancov, ak sa nepreukáže, že finančné prostriedky a hospodárske zdroje boli zmrazené v dôsledku zanedbania.

Článok 8

Komisia a členské štáty sa bezodkladne vzájomne informujú o opatreniach prijatých podľa tohto nariadenia a vymieňajú si všetky ďalšie dôležité informácie, ktoré majú k dispozícii v súvislosti s týmto nariadením, predovšetkým informácie týkajúce sa problémov s jeho porušovaním a vykonávaním a informácie o rozhodnutiach vynesených vnútroštátnymi súdmi.

Článok 9

1. Komisia sa splnomocňuje:

a) meniť a dopĺňať prílohu I na základe zistení sankčného výboru; a

b) meniť a dopĺňať prílohu II na základe informácií poskytnutých členskými štátmi.

2. Bez toho, aby boli dotknuté práva a povinnosti členských štátov podľa Charty Organizácie Spojených národov, Komisia udržiava všetky potrebné kontakty so sankčným výborom na účely účinného vykonávania tohto nariadenia.

Článok 10

Členské štáty stanovia pravidlá o sankciách uplatniteľných pri porušovaní ustanovení tohto nariadenia a prijmú všetky potrebné opatrenia na zabezpečenie ich vykonávania. Tieto sankcie musia byť účinné, primerané a odradzujúce.

Členské štáty bezodkladne oznámia Komisii tieto pravidlá po nadobudnutí účinnosti tohto nariadenia a oznámia jej všetky ďalšie zmeny a doplnenia.

Článok 11

Toto nariadenie sa vzťahuje:

a) na územie Spoločenstva vrátane jeho vzdušného priestoru;

b) na palubu každého lietadla alebo plavidla, ktoré patrí do súdnej právomoci členského štátu;

c) na každú osobu, ktorá je štátnym príslušníkom členského štátu, bez ohľadu na to, či sa nachádza na území alebo mimo územia Spoločenstva;

d) na každú právnickú osobu, subjekt alebo orgán, ktorý je založený alebo zriadený podľa práva členského štátu;

e) na každú právnickú osobu, subjekt alebo orgán, ktorý podniká v rámci Spoločenstva.

Článok 12

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

▼M9









PRÍLOHA I

Zoznam fyzických a právnických osôb, subjektov alebo orgánov uvedených v článku 2

A. Fyzické osoby

(1) Frank Kakolele Bwambale [alias a) Frank Kakorere, b) Frank Kakorere Bwambale]. Ďalšie informácie: z Národného kongresu na obranu obyvateľstva (CNDP) odišiel v januári 2008. Od decembra 2008 býva v Kinshase, Konžská demokratická republika (KDR). Dátum zaradenia do zoznamu uvedený v článku 5 ods. 1 písm. b): 10.11.2005.

(2) Jérôme Kakwavu Bukande [alias a) Jérôme Kakwavu, b) veliteľ Jérôme]. Titul: generál. Štátna príslušnosť: konžská. Ďalšie informácie: v júni 2010 bol zatknutý a v súčasnosti sa nachádza v ústrednej väznici v Kinshase. Dátum zaradenia do zoznamu uvedený v článku 5 ods. 1 písm. b): 10.11.2005.

(3) Gaston Iyamuremye [alias: a) Rumuli, b) Byiringiro Victor Rumuli, c) Victor Rumuri, d) Michel Byiringiro]. Dátum narodenia: 1948. Miesto narodenia: a) oblasť Musanze (Severná provincia), Rwanda, b) Ruhengeri, Rwanda. Titul: brigádny generál. Funkcia: druhý podpredseda Demokratických síl za oslobodenie Rwandy (FDLR) Ďalšie informácie: a) súčasné miesto pobytu: Kibua, Severné Kivu, Konžská demokratická repubika; b) alternatívne miesto súčasného pobytu: Aru, KDR; c) podľa viacerých zdrojov vrátane expertnej skupiny sankčného výboru BR OSN pre KDR je Gaston Iyamuremye druhým podpredsedom FDLR a je považovaný za člena užšieho vojenského a politického vedenia FDLR; d) Gaston Iyamuremye viedol kanceláriu Ignacea Murwanashyaku (predseda FDLR) v Kibua, KDR až do decembra 2009. Dátum zaradenia do zoznamu uvedený v článku 5 ods. 1 písm. b): [dátum uverejnenia].

(4) Germain Katanga. Štátna príslušnosť: konžská. Ďalšie informácie: dňa 18. októbra 2007 odovzdaný vládou Konžskej demokratickej republiky Medzinárodnému trestnému súdu (ICC). Dátum zaradenia do zoznamu uvedený v článku 5 ods. 1 písm. b): 10.11.2005.

(5) Thomas Lubanga. Miesto narodenia: Ituri, KDR. Štátna príslušnosť: konžská. Ďalšie informácie: dňa 17. marca 2006 odovzdaný konžskými úradmi Medzinárodnému trestnému súdu. Dátum zaradenia do zoznamu uvedený v článku 5 ods. 1 písm. b): 10.11.2005.

(6) Khawa Panga Mandro [alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Chief Kahwa, f) Kawa, g) Mandro Panga Kahwa, h) Yves Khawa Panga Mandro]. Dátum narodenia: 20.8.1973. Miesto narodenia: Bunia, KDR. Štátna príslušnosť: konžská. Ďalšie informácie: v októbri 2005 zadržaný konžskými úradmi, oslobodený odvolacím súdom v Kisangani, následne odovzdaný justičným orgánom v Kinshase na základe nových obvinení. Dátum zaradenia do zoznamu uvedený v článku 5 ods. 1 písm. b): 10.11.2005.

(7) Callixte Mbarushimana. Dátum narodenia: 24.7.1963. Miesto narodenia: Ndusu/Ruhengeri, Severná provincia, Rwanda. Štátna príslušnosť: rwandská. Ďalšie informácie: súčasné miesto pobytu: Paríž alebo Thiais, Francúzsko. Dátum zaradenia do zoznamu uvedený v článku 5 ods. 1 písm. b): 21.3.2009.

(8) Iruta Douglas Mpamo [alias a) Mpano, b) Douglas Iruta Mpamo]. Adresa: Bld Kanyamuhanga 52, Goma, KDR. Dátum narodenia: a) 28.12.1965, b) 29.12.1965. Miesto narodenia: a) Bashali, Masisi, KDR [vzťahuje sa na dátum narodenia a)], b) Goma, KDR [vzťahuje sa na dátum narodenia b)]. Štátna príslušnosť: konžská. Ďalšie informácie: trvalý pobyt v Gome, KDR a Gisenyi, Rwanda. Dátum zaradenia do zoznamu uvedený v článku 5 ods. 1 písm. b): 10.11.2005.

(9) Sylvestre Mudacumura [alias a) Radja, b) Mupenzi Bernard, c) generálmajor Mupenzi, d) generál Mudacumura]. Štátna príslušnosť: rwandská. Ďalšie informácie: od novembra 2009 naďalej slúži ako vojenský veliteľ FDLR-FOCA (ozbrojená zložka FLDR). Trvalý pobyt v Kibua, územie Masisi, KDR. Dátum zaradenia do zoznamu uvedený v článku 5 ods. 1 písm. b): 10.11.2005.

(10) Leodomir Mugaragu [alias: a) Manzi Leon, b) Leo Manzi]. Dátum narodenia: a) 1954, b) 1953. Miesto narodenia: a) Kigali, Rwanda, b) Rushashi (Severná provincia), Rwanda. Titul: brigádny generál. Funkcia: náčelník štábu FDLR/FOCA. Ďalšie informácie: a) podľa verejne dostupných a oficiálnych správ je Leodomir Mugaragu náčelníkom štábu vojenskej zložky Forces Combattantes Abucunguzi/Combatant Force for the Liberation of Rwanda (FOCA), ozbrojeného krídla FDLR, b) podľa oficiálnych správ je Mugaragu vyšším plánovacím dôstojníkom pre vojenské operácie FDLR vo východnej časti KDR. Dátum zaradenia do zoznamu uvedený v článku 5 ods. 1 písm. b): [dátum uverejnenia].

(11) Leopold Mujyambere [alias a) Musenyeri, b) Achille, c) brat Petrus Ibrahim]. Titul: plukovník. Dátum narodenia: a) 17.3.1962, b) 1966 (odhad). Miesto narodenia: Kigali, Rwanda. Štátna príslušnosť: rwandská. Ďalšie informácie: súčasné miesto pobytu: Mwenga, Južné Kivu, KDR. Dátum zaradenia do zoznamu uvedený v článku 5 ods. 1 písm. b): 21.3.2009.

(12) Ignace Murwanashyaka (alias Ignace). Titul: Dr. Dátum narodenia: 14.5.1963. Miesto narodenia: a) Butera, Rwanda; b) Ngoma, Butare, Rwanda. Štátna príslušnosť: rwandská. Ďalšie informácie: trvalý pobyt v Nemecku. Od novembra 2009 je stále považovaný za predsedu politického krídla FDLR-FOCA a vrchného veliteľa ozbrojených síl FDLR. Dňa 17. novembra 2009 ho nemecká spolková polícia zatkla. Dátum zaradenia do zoznamu uvedený v článku 5 ods. 1 písm. b): 10.11.2005.

(13) Straton Musoni (alias I.O. Musoni). Dátum narodenia: a) 6.4.1961, b) 4.6.1961. Miesto narodenia: Mugambazi, Kigali, Rwanda. Ďalšie informácie: a) rwandský cestovný pas, ktorého platnosť sa skončila 10.9.2004; b) má trvalý pobyt v obci Neuffen, Nemecko; c) v novembri 2009 bol ešte stále považovaný za prvého podpredsedu politického krídla FDLR-FOCA a predsedu vysokého vojenského velenia FDLR; d) dňa 17. novembra 2009 ho nemecká spolková polícia zatkla. Dátum zaradenia do zoznamu uvedený v článku 5 ods. 1 písm. b): 13.4.2007.

(14) Jules Mutebutsi [alias a) Jules Mutebusi, b) Jules Mutebuzi, c) plukovník Mutebutsi]. Miesto narodenia: Južné Kivu, Konžská demokratická republika. Štátna príslušnosť: konžská. Ďalšie informácie: v decembri 2007 zatknutý rwandskými orgánmi. Jeho osobná sloboda je údajne v súčasnosti „obmedzená“. Dátum zaradenia do zoznamu uvedený v článku 5 ods. 1 písm. b): 10.11.2005.

(15) Mathieu Chui Ngudjolo (alias Cui Ngudjolo). Ďalšie informácie: Známy ako „plukovník“ alebo „generál“. Dňa 7. februára 2008 odovzdaný vládou Konžskej demokratickej republiky Medzinárodnému trestnému súdu. Dátum zaradenia do zoznamu uvedený v článku 5 ods. 1 písm. b): 10.11.2005.

(16) Floribert Ngabu Njabu [alias a) Floribert Njabu, b) Floribert Ndjabu, c) Floribert Ngabu, d) Ndjabu]. Ďalšie informácie: zatknutý a od marca 2005 v domácom väzení v Kinshase. Dátum zaradenia do zoznamu uvedený v článku 5 ods. 1 písm. b): 10.11.2005.

(17) Laurent Nkunda [alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda, f) Nkunda Mihigo Laurent]. Dátum narodenia: a) 6.2.1967, b) 2.2.1967. Miesto narodenia: Severné Kivu/Rutshuru, KDR [vzťahuje sa na dátum narodenia a)]. Štátna príslušnosť: konžská. Ďalšie informácie: a) známy ako „Chairman“ a „Papa Six“; b) zatknutý na rwandskej pôde v januári 2009 a následne nahradený vo funkcii veliteľa CNDP v Severnom Kivu. V novembri 2009 si ešte zachovával určitú kontrolu nad CNDP a jeho medzinárodnou sieťou. Dátum zaradenia do zoznamu uvedený v článku 5 ods. 1 písm. b): 10.11.2005.

(18) Félicien Nsanzubukire (alias Fred Irakeza). Dátum narodenia: 1967. Miesto narodenia: Murama, Kinyinya, Rubungo, Kigali, Rwanda. Ďalšie informácie: a) súčasné miesto pobytu: oblasť Uvira-Sange, územie Uvira, provincia Južné Kivu, KDR; b) podľa viacerých zdrojov je Félicien Nsanzubukire veliteľom 1. práporu FDLR. Félicien Nsanzubukire je členom FDLR najmenej od roku 1994 a operoval vo východnej časti KDR od októbra 1998. Expertná skupina sankčného výboru BR OSN vo svojej správe uvádza, že Félicien Nsanzubukire vykonával dozor a koordináciu pri pašovaní munície a zbraní najmenej medzi novembrom 2008 a aprílom 2009 z Tanzánijskej zjednotenej republiky cez jazero Tanganyika pre jednotky FDLR rozmiestnené v oblastiach Uvira a Fizi v Južnom Kivu. Dátum zaradenia do zoznamu uvedený v článku 5 ods. 1 písm. b): [dátum uverejnenia].

(19) Pacifique Ntawunguka [alias a) plukovník Omega, b) Nzeri, c) Israel, d) Pacifique Ntawungula]. Titul: plukovník. Dátum narodenia: a) 1.1.1964, b) 1964 (odhad). Miesto narodenia: Gaseke, provincia Gisenyi, Rwanda. Štátna príslušnosť: rwandská. Ďalšie informácie: a) súčasné miesto pobytu: Peti, Walikale – hranica Masisis, KDR; b) absolvoval vojenský výcvik v Egypte. Dátum zaradenia do zoznamu uvedený v článku 5 ods. 1 písm. b): 21.3.2009.

(20) James Nyakuni. Štátna príslušnosť: ugandská. Dátum zaradenia do zoznamu uvedený v článku 5 ods. 1 písm. b): 10.11.2005.

(21) Stanislas Nzeyimana [alias a) Deogratias Bigaruka Izabayo, b) Bigaruka, c) Bigurura, d) Izabayo Deo, e) Jules Mateso Mlamba]. Dátum narodenia: a) 1.1.1966, b) 1967 (odhad), c) 28.8.1966. Miesto narodenia: Mugusa (Butare), Rwanda. Štátna príslušnosť: rwandská. Ďalšie informácie: a) od novembra 2009 známy ako generálmajor Stanislas Nzeyimana, zástupca veliteľa FDLR; b) súčasné miesto pobytu: Kalonge, Masisi, Severné Kivu, KDR, alebo Kibua, KDR. Dátum zaradenia do zoznamu uvedený v článku 5 ods. 1 písm. b): 21.3.2009.

(22) Dieudonné Ozia Mazio [alias a) Ozia Mazio, b) Omari, c) p. Omari). Dátum narodenia: 6.6.1949. Miesto narodenia: Ariwara, KDR. Štátna príslušnosť: konžská. Ďalšie informácie: zomrel v Ariware 23. septembra 2008. Dátum zaradenia do zoznamu uvedený v článku 5 ods. 1 písm. b): 10.11.2005.

(23) Bosco Taganda [alias a) Bosco Ntaganda, b) Bosco Ntagenda, c) generál Taganda]. Štátna príslušnosť: konžská. Ďalšie informácie: a) známy ako „Terminátor“ a „major“; b) trvalý pobyt v Bunagane a Rutshuru; c) faktický vojenský náčelník CNDP po zatknutí generála Laurenta Nkundu v januári 2009. Bývalý náčelník štábu CNDP. Trvalý pobyt v Bunagana a Rutshuru; d) od svojho vymenovania za faktického vojenského náčelníka CNDP v januári 2009 dostal úlohu riadiť začlenenie do Ozbrojených síl Konžskej demokratickej republiky (FARDC) a získal pozíciu zástupcu operačného veliteľa pre operáciu Kimia II, hoci FARDC to popierajú. Dátum zaradenia do zoznamu uvedený v článku 5 ods. 1 písm. b): 10.11.2005.

(24) Innocent Zimurinda. Titul: podplukovník. Dátum narodenia: a) 1.9.1972, b) 1975. Miesto narodenia: Ngungu, územie Masisi, provincia Severné Kivu, KDR. Ďalšie informácie: a) súčasné miesto pobytu: územie Masisi, provincia Severné Kivu, KDR, b) podľa verejne dostupných a oficiálnych správ bol podplukovník Innocent Zimurinda dôstojníkom v Národnom kongrese obrany ľudu (CNDP), ktorý bol začlenený do Ozbrojených síl Konžskej demokratickej republiky (FARDC) začiatkom roku 2009. Podľa viacerých zdrojov vydával rozkazy, ktorých výsledkom bolo zmasakrovanie vyše 100 rwandských utečencov počas vojenskej operácie v apríli 2009 v oblasti Shalio, a zúčastnil sa na operácii CNDP v novembri 2008, ktorej výsledkom bolo zmasakrovanie 89 civilných obyvateľov v regióne Kiwanji. V marci 2010 podalo 51 skupín na ochranu ľudských práv pracujúcich vo východnej časti KDR sťažnosť, v ktorej sa tvrdilo, že bol zodpovedný za opakované porušovanie ľudských práv medzi februárom 2007 a augustom 2007, vrátane zavraždenia mnohých civilistov a znásilnenia veľkého počtu žien a dievčat. Podľa expertnej skupiny sankčného výboru BR OSN pre KDR priamo a veliteľsky zodpovedá za nábor detí do vojenskej služby a za držanie detí vo vojenských oddieloch pod jeho vedením, pričom 29. augusta 2009 odmietol prepustiť tri deti spod svojho velenia v Kalehe. Podľa vyhlásenia osobitného zástupcu generálneho tajomníka OSN pre deti v ozbrojených konfliktoch z 21. mája 2010 bol zapojený do svojvoľnej popravy detských vojakov, a to aj počas operácie Kimia II, a odoprel misii OSN v KDR (MONUC) prístup, keď chcela preveriť prítomnosť detí vo vojenských oddieloch. Dátum zaradenia do zoznamu uvedený v článku 5 ods. 1 písm. b): [dátum uverejnenia].

B. Právnické osoby, subjekty a orgány

(1) Butembo Airlines (alias BAL). Adresa: Butembo, KDR. Ďalšie informácie: od decembra 2008 už BAL nie je držiteľom licencie prevádzkovateľa leteckej dopravy v Konžskej demokratickej republike. Dátum zaradenia do zoznamu uvedený v článku 5 ods. 1 písm. b): 13.4.2007.

(2) Congocom Trading House. Adresa: Butembo, KDR. Telefónne číslo: +253 (0) 99 983 784. Ďalšie informácie: spoločnosť obchodujúca so zlatom v Butembe. Dátum zaradenia do zoznamu uvedený v článku 5 ods. 1 písm. b): 13.4.2007.

(3) Compagnie Aérienne des Grands Lacs (CAGL), [alias Great Lakes Business Company (GLBC)]. Adresa: a) CAGL: Avenue President Mobutu, Goma (CAGL má kanceláriu aj v Gisenyi, Rwanda); b) GLBC: PO Box 315, Goma, KDR (GLBC má kanceláriu aj v Gisenyi, Rwanda). Dátum zaradenia do zoznamu uvedený v článku 5 ods. 1 písm. b): 13.4.2007.

(4) Machanga Ltd. Adresa: Kampala, Uganda. Ďalšie informácie: spoločnosť so sídlom v Kampale, ktorá sa zaoberá vývozom zlata (riaditelia: pán Rajendra Kumar Vaya a pán Hirendra M. Vaya). Dátum zaradenia do zoznamu uvedený v článku 5 ods. 1 písm. b): 13.4.2007.

(5) Tous Pour la Paix et le Developpment (alias TPD). Adresa: Goma, Južné Kivu, KDR. Ďalšie informácie: TPD je mimovládna organizácia. V decembri 2008 organizácia TPD ešte existovala a mala kancelárie v niekoľkých mestách na územiach Masisi a Rutshuru, činnosť organizácie však bola takmer zastavená. Dátum zaradenia do zoznamu uvedený v článku 5 ods. 1 písm. b): 10.11.2005.

(6) Uganda Commercial Impex (UCI) Ltd. Adresa: a) Kajoka Street, Kisemente, Kampala, Uganda; b) PO Box 22709, Kampala, Uganda. Ďalšie informácie: spoločnosť so sídlom v Kampale, ktorá sa zaoberá vývozom zlata (riaditelia: pán Kunal Lodhia a pán J.V. Lodhia). Dátum zaradenia do zoznamu uvedený v článku 5 ods. 1 písm. b): 13.4.2007.

▼B









PRÍLOHA II

Zoznam príslušných orgánov uvedených v článkoch 3, 4, 5 a 6

BELGICKO

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULHARSKO

Министерство на финансите

ул. „Г.С. Раковски“ № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky“ street

Sofia 1000

Tel. (359-2) 985 91

Fax: (359-2) 988 1207

E-mail: feedback@minfin.bg

▼B

ČESKÁ REPUBLIKA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DÁNSKO

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

NEMECKO

Pokiaľ ide o zmrazenie finančných prostriedkov:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Pokiaľ ide o technickú pomoc:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

ESTÓNSKO

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRÉCKO

A. Zmrazenie aktív

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Dovozné-vývozné obmedzenia

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

ŠPANIELSKO

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

FRANCÚZSKO

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

ÍRSKO

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

TALIANSKO

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

CYPRUS

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LOTYŠSKO

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LITVA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUXEMBURSKO

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

MAĎARSKO

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

HOLANDSKO

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

RAKÚSKO

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POĽSKO

Ústredný orgán:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Koordinačný orgán:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGALSKO

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

RUMUNSKO

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Fax: (40) 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Fax: (40) 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Fax (40) 21 312 05 13

▼B

SLOVINSKO

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVENSKO

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

FÍNSKO

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ŠVÉDSKO

Články 3 a 4:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

Články 5 a 6:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

SPOJENÉ KRÁĽOVSTVO

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

EURÓPSKE SPOLOČENSTVO

Komisia Európskych spoločenstiev

Generálne riaditeľstvo pre vonkajšie vzťahy

Riaditeľstvo pre spoločnú zahraničnú a bezpečnostnú politiku (SZBP) a Európsku bezpečnostnú a obrannú politiku (EBOP): Koordinácia a príspevok Komisie

Oddelenie A.2: Právne a inštitucionálne záležitosti, jednotné akcie SZBP, sankcie, Kimberleyský proces

CHAR 12/163

B-1049 Brusel

Tel. (32-2) 296 25 56

Fax (32-2) 296 75 63